
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 33 

20 Ιανουάριου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ειδικής ετήσιας άδειας και ειδικού επιδό¬ 
ματος στο προσωπικό του άρθρο υ 105 του Ν. 2071 / 


92. 1 

Σύσταση νέων θέσεων για την επαναπρόσληψη υπαλ¬ 
λήλων σε υπηρεσίες των Γενικών Αρχείων του Κρά¬ 
τους. 2 

Διορισμός αναπληρωτή Διευθυντή στην Ε.Λ.Σ. 3 

Τρόπος και διαδικασία εκλογής των αιρετών μελών στα 
υπηρεσιακά Συμβούλια μεταθέσεων του Πυροσβε¬ 
στικού Σώματος. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 2003075/204/0022 (1) 

Καθορισμός ειδικής ετήσιας άδειας και ειδικού επιδόμα¬ 
τος στο προσωπικό του άρθρου 105 του Ν. 2071/92. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 105 του Ν. 2071/92 (ΦΕΚ 
123/Α/92). 

2. Την Υπουργική Απόφαση Υ4α/3024/94. 

3. Το άρθρο 40 του Ν. 849/78 (ΦΕΚ 232/Α/78), απο¬ 
φασίζουμε: 

Σε νοσηλευτές, μαίες, βοηθούς νοσηλευτές και φυσι- 
κοθεραπευτές πλήρους απασχόλησης που εργάζονται σε 
χειρουργεία, ανάνηψη, μονάδες εντατικής θεραπείας, αυ¬ 
ξημένης φροντίδας, στεφανιαίων νόσων, τεχνητού νε¬ 
φρού, περιτοναϊκής κάθαρσης, ΑΙϋδ, προώρων, αίθουσες 
τοκετών και παραλαβής, υπηρεσίες αιμοδοσίας, μονάδες 
μεσογειακής αναιμίας και αιμορροφυλικών, των Νοσηλευ¬ 
τικών Ιδρυμάτων ΝΠΔΔ και ΝΠΙΔ μη κερδοσκοπικού χαρα¬ 
κτήρα και νοσοκομεία του ΙΚΑ θα χορηγούνται τα παρα¬ 
κάτω: 

1. Από 1.1.1995, ειδικό επίδομα 20% επί του βασικού 
μισθού του 28 Μισθολογικού Κλιμακίου. 

2. Ειδική πρόσθετη άδεια μετ’ αποδοχών δέκα (10) ημε¬ 
ρών πέραν της κανονικής. 

Η ειδική άδεια χορηγείται μετά από συνεχή υπηρεσία 


ενός (1) χρόνου, στις ανωτέρω μονάδες και σε χρονικό 
διάστημα που δεν διαταράσσεται η εύρυθμη λειτουργία 
των Ιδρυμάτων. 

Από τις διατάξεις της Απόφασης αυτής δεν προ καλείται 
δαπάνη σε βάρος του Κρατικού Προϋπολογισμού για το 
έτος 1994. 

Η δαπάνη για κάθε ένα για τα επόμενα έτη ανέρχεται με 
τα σημερινά δεδομένα στο ποσό των τριακοσίων εκατομ¬ 
μυρίων (300.000.000) δρχ. το οποίο θα καλύπτεται από 
τους Προϋπολογισμούς των Νοσοκομείων. 

Η ισχύς της Απόφασης αυτής ορίζεται από 1.1.95. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝ. ΠΟΤΤΑΚΗΣ ΑΑΕΞ. ΠΑΠΑΔΟΓΙ Ο ΥΛΟΣ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΚΡΕΜΑΓΠΝΟΣ 

-♦- 

Αριθ. ΙΣΤ/Φ.Διοικ,/7 (2) 

Σύσταση νέων θέσεων για την επαναπρόσληψη υπαλλή¬ 
λων σε υπηρεσίες των Γενικών Αρχείων του Κρά¬ 
τους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρ. 25 του Ν. 2190/94 (ΦΕΚ 23/Α/ 
94) «Σύσταση ανεξάρτητης Αρχής για την επιλογή προσω¬ 
πικού και ρύθμιση θεμάτων διοίκησης». 

2. Την αριθμ. ΥΠΕΠΘ/ΙΣΤ/Φ,ΔΙΟΙΚ./1059/19.10.94 
κοινή απόφαση των Υπουργών Προεδρίας της Κυβέρνη¬ 
σης, Οικονομικών και Εθνικής Παιδείας και θρησκευμά¬ 
των με την οποία καθορίστηκε κατά κατηγορία και κλάδο ή 
ειδικότητα ο αριθμός των επαναπροσλαμβανομένων στην 
υπηρεσία των Γ ενικών Αρχείων του Κράτους. 

3. Το γεγονός ότι από την έκδοση της απόφασης αυτής 
δεν προκαλείται δαπάνη οε βάρος του τακτικού πρ/ομού. 

4. Το γεγονός ότι, για την επαναπρόσληψη των υπαλλή¬ 
λων που καθορ ίζει η απόφαση αρι θ. 1059/19.10.94, στην 
υπηρεσία των Γ ενικών Αρχείων του Κράτους σύμφωνα με 
όσα ορίζει το αρ. 21 του Ν. 1946/91 (ΦΕΚ 69/Α/94) και η 
απόφαση ΥΠΕΠΘ/ΙΣΤ/424/26.6.91 (ΦΕΚ 513/ Β/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11.7.91) κενές οργανικές θέσεις υπάρχουν μόνο στον 
κλάδο ΠΕ Συντηρητών και ΔΕ Δακτυλογράφων, αποφασί¬ 
ζουμε: 

1. Δημιουργούμε σε οργανικές μονάδες της υπηρεοίας 
των γενικών Αρχείων του Κράτους κατά κλάδους ή ειδικό¬ 
τητες τις παρακάτω θέσεις οι οποίες θα καλυφθούν με 
επαναπρόσληψη μόνιμου προσωπικού του αρ. 25 του Ν. 
2190/94. 

Όνομα Υπηρεσίας, Κλάδος, Ειδικότητα, Αρ. θέσεων 

1 . Κ.Υ. των Γ.Α.Κ., ΥΕ Εργατών 4 

2. Γ.Α.Κ. Αρχεία Ν. ΚΕΡΚΥΡΑΣ, ΠΕ Ταξινόμων 3 

3. Γ.Α.Κ. Αρχεία Ν. ΛΕΥΚΑΔΑΣ, ΔΕ Δακτυλ. 1 

4. Γ.Α.Κ. Ιστορικό Αρχείο ΜΑΚΕΔΟΝΙΑΣ ΔΕ 

Δακτυλ. 1 

5. Γ.Α.Κ. Ιστορικό Αρχείο ΚΡΗΤΗΣ ΔΕ Δακτυλ. 1 

6. Γ.Α.Κ. Ιστορικό Αρχείο Ν. ΚΕΡΚΥΡΑΣ ΠΕ 

Συντηρητών 1 

7. Γ.Α.Κ. Τοπικό Αρχείο ΚΥΘΗΡΩΝ ΔΕ Τεχνίτη 

Συντηρητή * 

Σύνολο θέσεων 12 

2. Οι ανωτέρω θέσεις είναι προσωποπαγείς και καταρ- 
γούνται, όταν κενωθούν για οποιονδήποτε λόγο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-+- 

Αριθ. ΥΠΠΟ/ΔΙΟ1Κ/Β/2540 (3) 

Διορισμός αναπληρωτή Διευθυντή στην Ε.Λ.Σ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις της παρ. 15 του άρθρου 11 του Ν. 
2273/94 (ΦΕΚ 233/Α/27.12.94) «Εθνικό θέατρο, Κρα¬ 
τικό θέατρο Βορείου Ελλάδος και άλλες διατάξεις». 

3. Την αριθ. 13/1995 πράξη του Υπουργικού Συμβου¬ 
λίου. 

4. Την από 15.1.95 πρόταση του Δ.Γ. της Εθνικής Λυρι¬ 
κής Σκηνής, αποφασίζουμε: 

Διορίζουμε τον Σταύρο Μαργέλλο, πτυχιοϋχο του 
Α.Π.Θ. με εξειδίκευση στο Διοικητικό Δίκαιο και τέως 
Διευθυντή του ΥΠΠΟ, ως αναπληρωτή Διευθυντή οτην 
Εθνική Λυρική Σκηνή, ο οποίος θα επικουρεί και θα ανα¬ 
πληρώνει στα καθήκοντά του, τον καλλιτεχνικό Διευθυντή 
αυτής, κατά τα οριζόμενα οτήν παρ. 13 του άρθρου 11 του 
Ν. 2273/94. 

Η θητεία του ανωτέρω είναι ίση με τη θητεία του Καλλι¬ 
τεχνικού Διευθυντή της Εθνικής Λυρικής Σκηνής (λήξη 
θητείας 10.1.99). 

Οι αποδοχές καθώς και τα κάθε είδους επιδόματα και 
προσαυξήσεις που θα χορηγούνται σ' αυτόν, θα καθορι- 
σθούν με απόφαση των Υπουργών Πολιτισμού και Οικονο¬ 
μικών. 

Η δαπάνη μισθοδοσίας του θα βαρύνει τον προϋπολογι¬ 
σμό της Εθνικής Λυρικής Σκηνής, που θα επιχορηγείται 
από τον τακτικό προϋπολογισμό του ΥΠΠΟ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. 2264 Φ. 202 .7 ( 4 > 

Τρόπος και διαδικασία εκλογής των αιρετών μελών στα 
υπηρεσιακά Συμβούλια μεταθέσεων του Πυροσβεστι¬ 
κού Σώματος. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη τις διατάξεις: 

α) Του άρθρου 18 του Π.Δ. 5/1995 «Κανονισμός κατά¬ 
ταξης και μεταθέσεων του πυροσβεστικού προσωπικού 
του Πυροσβεστικού Σώματος» (Α2). 

β) ΤηςΔΙΚΠΡ/Φ80/30/8703 από 16.9.1988 απόφασης 
Υπουργού Προεδρίας της Κυβέρνησης «Τρόπος, διαδικα¬ 
σία και προϋποθέσεις εκλογής των εκπροσώπων των 
υπαλλήλων στα υπηρεσιακά συμβούλια του προσωπικού 
των δημοσίων υπηρεσιών και των νομικών προσώπων δη¬ 
μοσίου δικαίου» (Β 684) όπως ισχύει. 

γ) Το γεγονός άτι από τις διατάξεις αυτής της απόφασης 
δεν προ καλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Τρόπος εκλογής 

1. Τα μέλη των Υπηρεσιακών Συμβουλίων μεταθέσεων 
του άρθρου 18 παρ. 2 του Π.Δ. 5/1995, τα οποία εκπρο¬ 
σωπούν τους πυροσβεστικούς υπαλλήλους, εκλέγονται 
με άμεοη, καθολική και μυστική ψηφοφορία που διεξάγε¬ 
ται ημέρα Σάββατο κάθε δεύτερου έτους. Η ημερομηνία 
εκλογής ορίζεται με προκήρυξη που εκδίδει ο Αρχηγός 
του Πυροσβεστικού Σώματος το αργότερο μέχρι της 15 
Σεπτεμβρίου του έτους της εκλογής. Η ημερομηνία εκλο¬ 
γής δεν μπορεί να ορισθεί νωρίτερα από ένα μήνα ούτε αργό¬ 
τερα από τρεις μήνες από την έκδοση της προκήρυξης. 

2. Η εκλογή διεξάγεται στην Αθήνα όπου λειτουργούν 
τα Υπηρεσιακά Συμβούλια Μεταθέσεων. 

3. Οι υπάλληλοι που υπηρετούν σε Υπηρεσίες εκτός της 
Περιφερειακής Διοίκησης Πυροσβεστικών Υπηρεσιών Ατ¬ 
τικής ψηφίζουν με αλληλογραφία κατά τη διαδικασία του 
άρθρου 13 της παρούσας απόφασης. Μπορούν όμως να 
ψηφίσουν αυτοπροσώπως αν το επιθυμούν. 

Αρθρο 2 

Δικαίωμα του εκλέγειν και εκλέγεσθαι 

1. Δικαίωμα να εκλεγούν έχουν όλοι οι Πυροσβεστικοί 
Υπάλληλοι, που υπηρετούν κατά την ημερομηνία της 
εκλογής. Οι Πυροσβεστικοί Υπάλληλοι που είναι αποσπα- 
σμένοι σε άλλη Υπηρεσία κατά χρόνο διενέργειας της 
εκλογής, ασκούν το εκλογικό τους δικαίωμα στην Υπηρε¬ 
σία αυτή. 

2. Δικαίωμα να εκλέγονται έχουν οι Πυροσβεστικοί 
Υπάλληλοι της παρ. 1 του άρθρου αυτού εκτός εκείνων 
που τελούν στην κατάσταση της αργίας δια πρόσκαιρου 
παύσεως, της αργίας δια απολύσεως και της διαθεσιμότη¬ 
τας λόγω προσωρινής κρατήσεως ή εκτίουν στερητική της 
ελευθερίας ποινή. 

3. Η άσκηση του εκλογικού δικαιώματος είναι υποχρεω¬ 
τική. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Αρθρο 3 

Πίνακες εκλογέων 

1. Πίνακες εκλογέων δεν συντάσσονται ούτε ανακοινώ¬ 
νονται. 

2. Η Διεύθυνση Προσωπικού την επόμενη του διορισμού 
των Εφορευτικών Επιτροπών διαβιβάζει σ’ αυτές ξεχωρι¬ 
στές καταστάσεις για κάθε Υπηρεσιακό Συμβούλιο μετα¬ 
θέσεων με όλους του υπηρετούντες υπαλλήλους στο Πυ¬ 
ροσβεστικό Σώμα καθώς και ξεχωριστές καταστάσεις με 
τους υπηρετούντες υπαλλήλους στις Πυροσβεστικές 
Υπηρεσίες της Περιφερειακής Διοίκησης Αττικής. 

Άρθρο 4 

Υποβολή υποψηφιοτήτων 

1. Κάθε εκλογέας που πληροί τις προϋποθέσεις της 
παρ. 2 του άρθρου 2 της παρούσας απόφασης έχει δικαί¬ 
ωμα να συμμετέχει ως υποψήφιος στις εκλογές είτε ως 
μεμονωμένος είτε κατά συνδυασμούς υποψηφίων. Συν¬ 
δυασμός θεωρείται η κοινή συμμετοχή στις εκλογές τεσ¬ 
σάρων τουλάχιστον υποψηφίων στο ίδιο ψηφοδέλτιο. 

2. Η υποψηφιότητα των μεμονωμένων υπαλλήλων υπο¬ 
βάλλεται εγγράφως από τον ενδιαφερόμενο με αίτησή του 
στη Διεύθυνση Προσωπικού του Αρχηγείου Πυροσβεστι¬ 
κού Σώματος ή αποστέλεται με ΡΑΧ σε αυτή από 1 έως ι ο 

Ιουλίου του έτους της εκλογής. 

3. Κάθε συνδυασμός καταρτίζεται με γραπτή δήλωση 
των υποψηφίων που τον απαρτίζουν. Η δήλωση αυτή περι¬ 
λαμβάνει: 

α) Την ονομασία του συνδυασμού. 

β) Το βαθμό, μητρώο, ονοματεπώνυμο και πατρώνυμο 
των υποψηφίων του συνδυασμού κατά αλφαβητική σειρά. 

γ) Το βαθμό, μητρώο, ονοματεπώνυμο και πατρώνυμο 
του υποψηφίου που ορίζεται ως εκπρόσωπος του συνδυα¬ 
σμού. Η ιδιότητα του εκπροσώπου αποδεικνύεται από 
κοινή δήλωση των υποψηφίων του συνδυασμού. 

4. Η δήλωση για την κατάρτιση συνδυασμού υποψηφίων 
υποβάλλεται στη Διεύθυνση Προσωπικού του Αρχηγείου 
Πυροσβεστικού Σώματος ή αποστέλλεται με ΡΑΧ, από 1 
έως 10 Ιουλίου του έτους της εκλογής. Δήλωση εκπρόθε¬ 
σμη καθώς και δήλωση που περιλαμβάνει λιγότερους υπο¬ 
ψηφίους από το ελάχιστο όριο της παρ. 1 του άρθρου αυ¬ 
τού δεν γίνονται δεκτές. 

5. Δεν είναι δυνατή η συμμετοχή υποψηφίων σε περισ¬ 
σότερους από ένα συνδυασμούς. 

Άρθρο 5 

Ανακήρυξη υποψηφίων 

1. Μέχρι τις 11 Ιουλίου του έτους της εκλογής συντάσ- 
σονται από τη Διεύθυνση Προσωπικού του Αρχηγείου Πυ¬ 
ροσβεστικού Σώματος οι αλφαβητικοί πίνακες υποψη¬ 
φίων αιρετών εκπροσώπων για κάθε Υπηρεσιακό Συμβού¬ 
λιο μεταθέσεων στους οποίους περιλαμβάνονται όσοι 
υπέβαλαν υποψηφιότητα είτε ως μεμονωμένοι είτε κατά 
συνδυασμούς, σύμφωνα με τα οριζόμενα στο άρθρο 4 της 
παρούσας απόφασης, αφού ελεγχθούν η έγκαιρη και 
έγκυρη κατάρτιση κάθε συνδυασμού καθώς και οι προϋ¬ 
ποθέσεις εκλογιμότητας καθενός από τους υποψηφίους 
κάθε συνδυασμού. Δίπλα στο ονοματεπώνυμο των υπο¬ 
ψηφίων των συνδυασμών γίνεται μνεία της ονομασίας του 
συνδυασμού στον οποίο μετέχουν. 

2 Οι πίνακες της προηγούμενης παραγράφου τοιχοκο- 
λούνται μέχρι 21 Ιουλίου με τη φροντίδα της Διεύθυνσης 


Προσωπικού του Αρχηγείου Πυροσβεστικού Σώματος 
στην έδρα της υπηρεσίας. Αντίγραφο των πινάκων απο- 
στέλεται αυθημερόν από τον Διευθυντή της Διεύθυνσης 
Προσωπικού του Αρχηγείου Πυροσβεστικού Σώματος σε 
όλες τις Πυροσβεστικές Υπηρεσίες του Σώματος. Οι Διοι¬ 
κητές ή Προϊστάμενοι αυτών τοιχοκολούν τους πίνακες 
υποψηφίων στο κατάστημα της Υπηρεσίας τους αμέσως 
μόλις τους παραλάβουν. 

3. Μέσα σε αποκλειστική προθεσμία πέντε ημερών από 
την τοιχοκόλληση των πινάκων υποψηφίων κάθε εκλο¬ 
γέας μπορεί να υποβάλλει στη Διεύθυνση Προσωπικού 
του Αρχηγείου Πυροσβεστικού Σώματος ένσταση για δια¬ 
γραφή κάποιου από τον πίνακα υποψηφίων, εφόσον υπό- 
κειται σε στέρηση του δικαιώματος του εκλέγεσθαι σύμ¬ 
φωνα με την παρ. 2 του άρθρου 2. Η ένσταση παραδίδεται 
ή αποστέλεται με ΡΑΧ. 

4. Η εξέταση των ενστάσεων γίνεται από την Εφορευ¬ 
τική Επιτροπή μέσα σε τρεις εργάσιμες ημέρες από τότε 
που τις παρέλαβε. Ενστάσεις που δεν έχουν περιέλθει 
οτην Εφορευτική Επιτροπή το αργότερο μέχρι 10 Σεπτεμ¬ 
βρίου δεν εξετάζονται. 

5. Οι οριστικοί πίνακες των υποψηφίων καταρτίζονται 
από τη Διεύθυνση Προοωπικού του Αρχηγείου Πυροσβε¬ 
στικού Σώματος εφόσον δεν υποβληθούν ενστάσεις ή από 
τις Εφορευτικές Επιτροπές μετά την εξέταση των ενστά¬ 
σεων μέχρι 11 Σεπτεμβρίου. Οι Εφορευτικές Επιτροπές 
αποστέλλουν του οριστικούς πίνακες στην αρμόδια Υπη¬ 
ρεσία η οποία τους ανακοινώνει κατά τα οριζόμενα στην 
παρ. 2 του παρόντος άρθρου. 

6 . Αν για οποιοδήποτε λόγο λυθεί η υπαλληλική σχέοη 
"υποψηφίου συνδυασμού, επιτρέπεται η αντικατάστασή 
του μέχρι την οριστικοποίηση του πίνακα υποψηφίων με 
δήλωση του εκπροσώπου του συνδυασμού. 

Άρθρο 6 

Αντιπρόσωπος και πληρεξούσιος υποψηφίων 

1. Κάθε μεμονωμένος υποψήφιος ή συνδυασμός υπο¬ 
ψηφίων έχουν δικαίωμα να διορίσουν από ένα αντιπρό¬ 
σωπο με ένα αναπληρωτή του στο κατάστημα ψηφοφο¬ 
ρίας. 0 διορισμός γίνεται με γραπτή δήλωση του μεμονω¬ 
μένου υποψηφίου ή του εκπροσώπου του συνδυασμού 
στον αντιπρόσωπο που παραδίδεται στην Εφορευτική 
Επιτροπή. Για τον διορισμό γίνεται μνεία στο βιβλίο των 
πρακτικών της εκλογής. 

2. Οι αντιπρόσωποι και αναπληρωτές των αντιπροσώ¬ 
πων των μεμονωμένων υποψηφίων ή συνδυασμών πρέπει 
να μην αποτελούν μέλη των Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυτοί 
λείπουν, οι αναπληρωτές τους, έχουν το δικαίωμα να πα- 
ρευρίσκονται στην αίθουσα ψηφοφορίας, να διατυπώνουν 
κάθε παρατήρηση ή ένσταση σχετικά με την τάξη της ψη¬ 
φοφορίας για το συμφέρον των υποψηφίων, να παρευρί- 
σκονται στη διαλογή των ψήφων και να ασκούν κάθε άλλο 
δικαίωμα που επιτρέπεται από την απόφαση αυτή. Η 
απουσία υποψηφίων και των αντιπροοώπων ή των ανα¬ 
πληρωτών τους δεν εμποδίζει τις εκλογικές εργασίες. 

Άρθρο 7 

Χρόνος και τόπος ψηφοφορίας 

1. Η ψηφοφορία για όαους ψηφίζουν αυτοπροσώπως, 
διαρκεί μία ημέρα μόνο, από την 8η πρωινή μέχρι και την 
5η μεταμεσημβρινή ώρα. 

2 . Ο χώρος διεξαγωγής της ψηφοφορίας καθορίζεται 

με απόφαση του Διευθυντή της Διεύθυνσης Προσωπικού 
του Αρχηγείου Πυροσβεστικού Σώματος τριάντα ημέρες 
πριν από την καθορισμένη ημέρα ψηφοφορίας. Μπορεί να 
ορίζεται και ιδιαίτερος χώρος ψηφοφορίας για κάθε Υπη¬ 
ρεσιακό Συμβούλιο μεταθέσεων. 

3. Η Διεύθυνση Προσωπικού του Αρχηγείου Πυροσβε¬ 
στικού Σώματος με εγκύκλιό της που αποστέλλεται σε 
όλες τις Υπηρεσίες δέκα τουλάχιστον ημέρες πριν από 
την ορισμένη ημέρα ψηφοφορίας, γνωστοποιεί την ημε¬ 
ρομηνία της ψηφοφορίας, τον τόπο και το κατάστημα της 
ψηφοφορίας και τα ονόματα των υποψηφίων, μεμονωμέ¬ 
νων και κατά συνδυασμούς, όπως αυτά αναφέρονται στον 
οριστικό πίνακα των υποψηφίων. 

4. Η Διεύθυνση Προσωπικού του Αρχηγείου Πυροσβε¬ 
στικού Σώματος μεριμνά για την προετοιμασία του κατα¬ 
στήματος ψηφοφορίας, τον εφοδιασμό του με τα ανα¬ 
γκαία εκλογικά είδη, όπως κάλπες, έπιπλα, ειδικό διαχώρι- 
σμα κ.λπ. και γενικότερα για την ορθή και απρόσκοπτη 
διαξαγωγή της ψηφοφορίας. Το κατάστημα ψηφοφορίας 
διευθύνεται κατά τρόπο ώστε να εξασφαλίζεται η μυστι¬ 
κότητα της ψηφοφορίας. Οι δαπάνες για την κατασκευή 
των καλπών και την προμήθεια του λοιπού εκλογικού υλι¬ 
κού βαρύνουν το Αρχηγείο Πυροσβεστικού Σώματος. 

Αρθρο 8 

Εφορευτικές Επιτροπές 

1. Η ψηφοφορία γίνεται ενώπιον Εφορευτικής Επιτρο- 

^2. Για κάθε Υπηρεσιακό Συμβούλιο μεταθέσεων ορίζε¬ 
ται τριμελής Εφορευτική Επιτροπή που αποτελείται από 
τρεις υπαλλήλους με ισάριθμους αναπληρωτές τους. Πρό¬ 
εδρος της Εφορευτικής Επιτροπής ορίζεται ο υπάλληλος 
που έχει τον ανώτερο βαθμό ή μεταξύ ομοιβάθμων ο αρ¬ 
χαιότερος. 

3. Τα τακτικά και αναπληρωματικά μέλη των επίτροπων 
κληρώνονται μέχρι την 1 η Σεπτεμβρίου από τους εκλογείς 
κάθε Υπηρεσιακού Συμβουλίου μεταθέσεων, που υπηρε¬ 
τούν σε Υπηρεσίες της Περιφερειακής Διοίκησης των Πυ¬ 
ροσβεστικών Υπηρεσιών Αττικής, με εξαίρεση τους υπαλ¬ 
λήλους που έχουν απολυτήριο Γυμναοίου και κάτω. Η κλή¬ 
ρωση είναι δημόσια, γίνεται από τον Διευθυντή της Διεύ¬ 
θυνσης Προσωπικού του Αρχηγείου Πυροσβεστικού Σώ¬ 
ματος ενώπιον των δύο Τμηματαρχών της Διεύθυνσης κα¬ 
θώς και με την παρουσία ενός εκπροσώπου από κάθε συν¬ 
δικαλιστική παράταξη. Η ώρα της δημόσιας κλήρωσης δη¬ 
μοσιοποιείται πέντε ημέρες ενωρίτερα με τοιχοκόλληση 
ανακοίνωσης το Αρχηγείο Πυροσβεστικού Σώματος. Για 
τις ενέργειες της κλήρωσης συντάσσεται σχετικό πρα¬ 
κτικό. 

4. Κατά την κλήρωση εξάγεται τριπλάσιος αριθμός ανα¬ 
πληρωματικών μελών, τα οποία αναγράφονται σε πίνακα 
κατά τη αειρά κλήρωσής τους. Με τη φροντίδα του Διευ¬ 
θυντή της Διεύθυνσης Προσωπικού του Αρχηγείου Πυρο¬ 
σβεστικού Σώματος ειδοποιούνται αυθημερόν για το διο¬ 
ρισμό τους τα τακτικό και τα τρία πρώτα αναπληρωματικό 
μέλη κατά τη σειρά κλήρωσής τους. 

5. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντά τους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον πα¬ 
ραπάνω λόγο, αναπληρώνονται από τα αναπληρωματικά 
μέλη. Αν η αναπλήρωση είναι αδύνατη, τα ελλείποντα 


μέλη αναπληρώνονται βάση του πίνακα του πρώτου εδα¬ 
φίου της παρ. 4 του άρθρου αυτού κατά τη σειρά της κλή¬ 
ρωσής τους. Αδικαιολόγητη παράλειψη άσκησης των κα¬ 
θηκόντων μέλους της Εφορευτικής Επιτροπής συνεπάγε¬ 
ται υποχρεωτικό άσκηση πειθαρχικής δίωξης. 

6 . Η Εφορευτική Επιτροπή διευθύνει την εκλογή και τη¬ 
ρεί βιβλία πρακτικών και πρωτόκολο ψηφοφορίας. Ο Πρό¬ 
εδρος της Επιτροπής αναθέτει σε ένα από τα μέλη της κα¬ 
θήκοντα Γραμματέα για τη σύνταξη των πρακτικών. 

7. Μέλος της Εφορευτικής Επιτροπής εξουσιοδοτείται 
από τον Πρόεδρό της για την παραλαβή των ειδικών φακέ¬ 
λων ψηφοφορίας που προβλέπονται στην ψηφοφορία με 
αλληλογραφία κατά τα οριζόμενα στο άρθρο 13 της από¬ 
φασης αυτής. 

8 . Η Εφορευτική Επιτροπή αποφασίζει κατά πλειοψη- 

Φία. . 

9. Η Εφορευτική Επιτροπή χρησιμοποιεί τη σφραγίδα 
της Υπηρεσίας, στην οποία ανήκει το Υπηρεσιακό Συμ¬ 
βούλιο. Ο Γραμματέας της Επιτροπής μετά το τέλος της 
ψηφοφορίας παραδίδει τη σφραγίδα στην Υπηρεσία. 

Άρθρο 9 

Ψηφοδέλτια - Φάκελοι 

1. Τα ψηφοδέλτια των μεμονωμένων υποψηφίων και 
των συνδυασμών κατασκευάζονται από λευκό χαρτί, που 
χορηγεί το δημόσιο και είναι έντυπα. Η εκτύπωσή τους γί¬ 
νεται με φροντίδα τής Διεύθυνσης Προσωπικού του Αρχη¬ 
γείου Πυροσβεστικού Σώματος. 

2. Τα ψηφοδέλτια των μεμονωμένων υποψηφίων περι¬ 
λαμβάνουν τον τίτλο του οικείου Υπηρεσιακού Συμβου¬ 
λίου καθώς και το βαθμό, μητρώο, ονοματεπώνυμο και πα¬ 
τρώνυμο του υποψηφίου. Τα ψηφοδέλτια των συνδυα¬ 
σμών περιλαμβάνουν τον τίτλο του οικείου Υπηρεσιακού 
Συμβουλίου, την ονομασία του συνδυασμού και το βαθμό, 
μητρώο, ονοματεπώνυμο και πατρώνυμο των υποψηφίων 
με αλφαβητική σειρά. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εκλογέων και προωθούνται 
στην Εφορευτική Επιτροπή μέχρι 15 Σεπτεμβρίου με τη 
φροντίδα της Διεύθυνσης Προσωπικού του Αρχηγείου Πυ¬ 
ροσβεστικού Σώματος. 

4. Οι φάκελοι μέσα στους οποίους κλείνονται τα ψηφο¬ 
δέλτια, κατασκευάζονται ομοιόμορφα με τη φροντίδα της 
Διεύθυνσης από αδιαφανές χαρτί λευκής απόχρωσης και 
φέρουν τον τίτλο του οικείου Υπηρεσιακού Συμβουλίου. 

5. Η Διεύθυνση Προσωπικού του Αρχηγείου Πυροσβε¬ 
στικού Σώματος φροντίζει να αποστέλλει έγκαιρα επαρκή 
αριθμό φακέλων στην Εφορευτική Επιτροπή. Αν λείψουν 
τέτοιοι φάκελοι, η Εφορευτική Επιτροπή, μετά από πιστο¬ 
ποίηση της έλλειψης, προμηθεύεται μόνη της ομοιόμορ¬ 
φους φακέλους. 

6 . Σο φάκελο αναγράφεται μόνο ο τίτλος του οικείου 
Υπηρεσιακού Συμβουλίου. 

7. Η Διεύθυνση Προσωπικού του Αρχηγείου Πυροσβε¬ 
στικού Σώματος φροντίζει ώστε σε κάθε περίπτωση νο 
έχουν φθάσει σε όλες τις Υπηρεσίες το αργότερο μέχρι 26 
Σεπτεμβρίου τα ψηφοδέλτια και οι φάκελοι. 

Άρθρο 10 

Ακυρότητα ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 

αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, αημεία ή σχήματα που σημειώνο¬ 
νται οτο φάκελο, εφόσον κριθοϋν ως διακριτικά γνωρί¬ 
σματα που ολοφάνερα παραβιάζουν το απόρρητο της ψη¬ 
φοφορίας, επάγονται την ακυρότητα του ψηφοδελτίου 
που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής πε¬ 
ριπτώσεις, που ορίζονται περιοριστικά, δηλαδή αν: 

α) Χρησιμοποιηθεί για την εκλογή μελών σε Υπηρεσιακό 
Συμβούλιο άλλο από εκείνο που αναγράφεται σε αυτό. 

β) Βρεθεί σε φάκελο που δεν είναι σύμφωνος με τους 
όρους της παρ. 4 του άρθρου 9 της απόφασης αυτής με 
την επιφύλαξη της διάταξης του τελευταίου εδαφίου της 
παρ. 5 του ίδιου άρθρου, 
γ) Δεν είναι έντυπο έστω και εν μέρει. 
δ) Εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την Υπηρεσία. 

ε) Βρεθεί σε φάκελο που δεν φέρει την μονογραφή του 
Προέδρου της Εφορευτικής Επιτροπής. 

στ) Βρεθούν στο φάκελο περισσότερα από ένα ψηφο¬ 
δέλτια διαφορετικών συνδυασμών ή μεμονωμένων υπο¬ 
ψηφίων ή συνδυασμών και μεμονωμένων υποψηφίων. 

ζ) Βρεθούν στο φάκελο περισσότερα από ένα ψηφο¬ 
δέλτια του Ιδιου συνδυασμού που έχουν σταυρούς υπέρ 
διαφορετικών υποψηφίων. Αν όμως έχουν σταυρούς 
στους ίδιους υποψηφίους, είναι έγκυρα και υπολογίζονται 
ως μία ψήφος. 

η) Έχει περισσότερους από δύο σταυρούς, 
θ) Δεν έχει καθόλου σταυρούς, με την επιφύλαξη του 
τρίτου εδαφίου της παρ. 8 του άρθρου 11. 

Άρθρο 11 
Διαδικασία εκλογών 

1 . Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 
είναι υποχρεωμένα να βρίσκονται στο κατάστημα ψηφο¬ 
φορίας για να παραλάβουν το κατάστημα, την κάλπη, τα 
έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την 
Επιτροπή και τους παρευρισκομένους υποψηφίους ή τους 
αντιπροσώπους τους ή αναπληρωτές τους αν είναι άδεια 
και κατόπιν κλείνεται και σφραγίζεται από την Επι¬ 
τροπή. 

3 . Για τις ενέργειες των παραγράφων 1 και 2 του άρ¬ 
θρου αυτού συντάααεται πρακτικό που υπογράφεται από 
την Επιτροπή και τους παρευρισκόμενους υποψηφίους ή 
τους αντιπροσώπους ή τους αναπληρωτές τους. 

4. Η Εφορευτική Επιτροπή τοποθετεί τα ψηφοδέλτια σε 
χωριστές δεσμίδες με αλβαβητική σειρά των ονομασιών 
των συνδυασμών και των επωνύμων των μεμονωμένων 
υποψηφίων. Προηγούνται τα ψηφοδέλτια των συνδυα¬ 
σμών και ακολουθούν τα ψηφοδέλτια των μεμονωμένων 
υποψηφίων. 

5. Την καθορισμένη ώρα ο Πρόεδρος της Επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 

6 . Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την εγ¬ 
γραφή τους στις καταστάσεις των εκλογέων. Αν δεν έχουν 
υπηρεσιακή ταυτότητα, προσκομίζουν κάθε άλλο αποδει¬ 
κτικό της ταυτότητας έγγραφο που έχει εκδοθεί από φο¬ 
ρέα του δημοσίου τομέα και φέρει φωτογραφία του υπαλ¬ 


λήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
του δικαιώματος μόνο αν είναι γνωστός στα δύο τουλάχι¬ 
στον μέλη της Εφορευτικής Επιτροπής. 

7. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με τη σφραγίδα της και μονογραφη¬ 
μένο από τον Πρόεδρό της καθώς και ένα ψηφοδέλτιο 
από κάθε συνδυασμό ή μεμονωμένο υποψήφιο. 

8.0 εκλογέας αποσϋρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μέχρι δύο από τους αναγραφομένους 
στο ψηφοδέλτιο του συνδυασμού της αρεσκείας του υπο¬ 
ψηφίους, τοποθετεί το ψηφοδέλτιο στο φάκελο που του 
έχει παραδοθεί. Για τους μεμονωμένους υποψηφίους δεν 
απαιτείται σταυρός προτίμησης. Μετά επιστρέφει στην 
Εφορευτική Επιτροπή, δείχνει το φάκελο στον Πρόεδρό 
της και στους παρισταμένους, ώστε να είναι εμφανές ότι 
κρατά ένα μόνο φάκελο με τη σφραγίδα της Επιτροπής και 
την μονογραφή του Προέδρου και στη συνέχεια το ρίχνει 
στην κάλπη. 

9. Οι σταυροί προτίμησης τίθενται δεξιά ή αριστερά των 
ονοματεπωνύμων των υποψηφίων του συνδυασμού με 
στυλογράφο χρώματος μπλέ ή μαύρου. 

10 . 0 βαθμός, το ονοματεπώνυμο και πατρώνυμο των 
εκλογέων που ψηφίζουν αναγράφονται, κατά τη σειρά 
προσέλευσής τους, στο πρωτόκολο ψηφοφορίας που τη¬ 
ρεί η Εφορευτική Επιτροπή σύμφωνα με την παρ. 6 του 
άρθρου 8 της απόφασης αυτής. Όταν τελειώσει η ψηφο¬ 
φορία, κλείνεται το πρωτόκολλο ψηφοφορίας και υπογρά¬ 
φεται από τα μέλη της Επιτροπής και τους παρευρισκομέ- 
νους υποψηφίους ή αντιπροσώπους ή αναπληρωτές τους. 

11. Η φροντίδα για την τήρηση της Δημόσιας τάξης οτον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύεται σε όλη τη διάρκεια της ψηφοφορίας η πα¬ 
ραμονή στην αιθόυσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

12. Όταν περάσει η καθορισμένη ώρα για την λήξη της 
ψηφοφορίας, κηρύσσεται η αποπεράτωσή της και κλείνο- 
νται οι πόρτες του καταστήματος της ψηφοφορίας. 

Πάντως η Εφορευτική Επιτροπή μπορεί να παρατείνει 
την ψηφοφορία, εφόσον έχουν προσέλθει πριν από την 
λήξη της εκλογείς που δεν μπόρεσαν να ψηφίσουν. Η ώρα 
της περάτωσης της ψηφοφορίας καθώς και ο λόγος της 
παράτασής της αναγράφονται στο βιβλίο των πρακτι¬ 
κών. 

Άρθρο 12 

Ενστάσεις κατά τη διάρκεια της ψηφοφορίας 

1. Κάθε υποψήφιος ή αντιπρόσωπός του ή αναπληρω¬ 
τής του έχουν το δικαίωμα να υποβάλλουν στην Εφορευ¬ 
τική Επιτροπή ενστάσεις για παραβάσεις διατάξεων της 
απόφασης αυτής κατά τη διάρκεια της ψηφοφορίας μέσα 
ή έξω από το εκλογικό κατάστημα. Οι ενστάσεις είναι γρα¬ 
πτές και καταχωρούνται υποχρεωτικά στο βιβλίο των πρα¬ 
κτικών. 

2. Γ ία τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο των 
πρακτικών. 

Αρθρο 13 

ψηφοφορία με αλληλογραφία 

1. Η ψηφοφορία με αλληλογραφία των υπαλλήλων που 
υπηρετούν σε Υπηρεσίες εκτός της Περιφερειακής Διοί¬ 
κησης Πυροσβεστικών Υπηρεσιών Αττικής κατά την πρό¬ 
βλεψη του ΰρθρου 1 της απόφασης αυτής, γίνεται σύμ¬ 
φωνα με όσα ορίζονται στις επόμενες παραγράφους. 

2. Η Διεύθυνση Προσωπικού του Αρχηγείου Πυροσβε¬ 
στικού Σώματος αποστέλλει στους Διοικητές ή Προϊστα¬ 
μένους των Υπηρεσιών μέχρι 26 Σεπτεμβρίου σε επαρκή 
αριθμό ψηφοδέλτια του άρθρου 9 της παρούσας απόφα¬ 
σης, φακέλους ψηφοφορίας σφραγισμένους με τη σφρα¬ 
γίδα της Εφορευτικής Επιτροπής σύμφωνα με το ίδιο άρ¬ 
θρο και ειδικούς φακέλους ψηφοφορίας. Οι ειδικοί αυτοί 
φάκελοι είναι κοινοί ταχυδρομικοί φάκελοι με μέγεθος με¬ 
γαλύτερο από τους φακέλους ψηφοφορίας. 

3. Οι Διοικητές ή Προϊστάμενοι των Υπηρεσιών αμέσως 
μόλις παραλάβουν το υλικό της προηγούμενης παραγρά¬ 
φου παραδίδουν σε κάθε εκλογέα από ένα ψυφοδέλτιο 
κάθε συνδυασμού ή μεμονωμένου υποψηφίου, ένα φά¬ 
κελο ψηφοφορίας και ένα ειδικό φάκελο της παρ. 2 του 
άρθρου αυτού βάοει αντιγράφου των καταστάσεων εκλο¬ 
γέων που έχουν καταρτίσει κάνοντας ταυτόχρονα σχετική 
σημείωση στο ονοματεπώνυμο του παραλαμβάνοντος. 

4. Κάθε εκλογέας, αφού συμπληρώσει το ψηφοδέλτιο 
της επιλογής του όπως ορίζεται στο δεύτερο και τρίτο 
εδάφιο της παρ. 8 του άρθρου 11 της παρούσας απόφα¬ 
σης, το τοποθετεί στον εκλογικό φάκελο τον οποίο κλεί¬ 
νει και στη συνέχεια τον θέτει στον ειδικό φάκελο ψηφο¬ 
φορίας στον οποίο και σημειώνει τα στοιχεία του ως απο¬ 
στολέα. Έπειτα παραδίδει στο Διοικητή ή Προϊστάμενο 
του υπογράφοντας στην κατάσταση της προηγούμενης 
παραγράφου. Οι Διοικητές ή Προϊστάμενοι των Υπηρε¬ 
σιών μόλις συγκεντρώσουν όλους τους ειδικούς φακέλους 
ταχυδρομούν αυτούς επί αποδείξει στον εξουσιοδοτη¬ 
μένο για την παραλαβή των φακέλων αυτών μέλος της 
Εφορευτικής Επιτροπής σύμφωνα με την παρ 7 του άρ¬ 
θρου 8 της παρούσας απόφασης, το ταχύτερο δυνατό, 
ώστε να φθάσουν στον παραλήπτη μέχρι την καθορισμένη 
ημέρα διεξαγωγής της ψηφοφορίας. Οι φάκελοι που θα 
φθάσουν στον παραλήπτη - μέλος της Εφορευτικής Επι¬ 
τροπής - μετά τη λήξη της ψηφοφορίας θεωρούνται εκ¬ 
πρόθεσμοι και δεν λαμβάνονται υπόψη. 

5. Οι εμπρόθεσμοι ειδικοί φάκελοι φυλάσσονται μέχρι 
την παράδοσή τους στην Εφορευτική Επιτροπή με ευθύνη 
του εξουσιοδοτημένου για την παραλαβή τους μέλους 
της, σε ασφαλή χώρο που διαθέτει η Διεύθυνση Προσωπι¬ 
κού του Αρχηγείου Πυροσβεστικού Σώματος. 

6 . Η Εφορευτική Επιτροπή μετά την αποπεράτωση της 
αυτοπρόσωπης ψηφοφορίας και προτού προβεί στη δια¬ 
λογή των ψήφων: α) ανοίγει τους ειδικούς φακέλους και 
επιβεβαιώνει το ονοματεπώνυμο του αποστολέα στη γε¬ 
νική κατάσταση εκλογέων. Συγχρόνως καταχωρεί τα ονο¬ 
ματεπώνυμα των αποστολέων και στο πρωτόκολλο ψηφο¬ 
φορίας σε ξεχωριστή στήλη, με τη μνεία «ψηφίσαντες με 
αλληλογραφία». Οι ειδικοί φάκελοι ψηφοφορίας μετά το 
άνοιγμά τους καταστρέφονται από τον Πρόεδρο της Εφο¬ 
ρευτικής Επιτροπής. 

β} Ελέγχει όλους τους σφραγισμένους φακέλους ψηφο¬ 
φορίας που περιέχονται στους ειδικούς φακέλους. Εφό¬ 
σον διαπιστωθεί πάνω σ' αυτούς διακριτικό οημείο που 
προσδιορίζει τον αποστολέα τους, οι φάκελοι αυτοί θεω¬ 


ρούνται άκυροι και καταστρέφονται χωρίς να ανοιχθούν. 
Οι έγκυροι φάκελοι ψηφοφορίας μονογράφονται από τον 
Πρόεδρο της Εφορευτικής Επιτροπής και ρίχνονται στην 
κάλπη στην οποία ήδη βρίσκονται οι φάκελοι με τα ψηφο¬ 
δέλτια όσων ψήφισαν αυτοπροσώπως. Για τις παραπάνω 
ενέργειες γίνεται σχετική μνεία στο βιβλίο των πρακτι¬ 
κών. 

γ) Η Επιτροπή στη συνέχεια προβαίνει στη διαλογή και 
καταμέτρηση άλων πλέον των φακέλων και των ψηφοδελ¬ 
τίων κατά τη διαδικασία του άρθρου 14 της παρούσας 
απόφασης. 

7. Οι Διοικητές ή Προϊστάμενοι Υπηρεσιών υποχρεού- 
νται να αποστείλουν στην Εφορευτική Επιτροπή το αντί¬ 
γραφο της κατάστασης εκλογέων βάση της οποίας προέ- 
βηααν στη διανομή των ψηφοδελτίων και των φακέλων 
της παρ. 2 του άρθρου αυτού. Η Επιτροπή αφού παραλά- 
βει την κατάσταση αυτή προβαίνει σε αντιπαραβολή για 
τον εντοπισμό ενδεχομένων διπλοψηφιών. Αν διαπιστώ¬ 
σει διπλοψηφία ενημερώνει με σχετικό σημείωμα τη Διεύ¬ 
θυνση Προσωπικού του Αρχηγείου Πυροσβεστικού Σώμα¬ 
τος κατά την παράδοση των στοιχείων σύμφωνα με το άρ¬ 
θρο 16 η οποία κινεί υποχρεωτικά τη διαδικασία πειθαρχι¬ 
κής δίωξης του υπαλλήλου. 

Αρθρο 14 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη δια¬ 
δικασία των επομένων παραγράφων. 

2. Η Εφορευτική Επιτροπή ανοίγει την κάλπη. Στο βιβλίο 
πρακτικών πιστοποιείται άτι οι σφραγίδες της κάλπης βρέ¬ 
θηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς να ανοι- 
χθούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν τόσο αυτοπροσώπως όσο και με αλληλογρα¬ 
φία κατά τη διαδικασία του άρθρου 13 της απόφασης αυ¬ 
τής, επαναλαμβάνεται η αρίθμηση. Αν και πάλι προκύψει 
διαφορά αφαιροϋνται οι φάκελοι εκείνοι που δεν έχουν 
την μονογραφή του Προέδρου της Εφορευτικής Επιτρο¬ 
πής και ακολούθως εκείνοι που δεν έχουν τη σφραγίδα 
της Εφορευτικής Επιτροπής. Αν οι φάκελοι που δεν έχουν 
μονογραφή ή σφραγίδα δεν καλύπτουν τη διαφορά τότε 
όλοι οι σφραγισμένοι φάκελοι ρίχνονται και πάλι στην 
κάλπη και αφαιροϋνται στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνται 
κατ’ αυτόν τον τρόπο, καταστρέφονται οπά τον Πρόεδρο 
της Εφορευτικής Επιτροπής. Η Εφορευτική Επιτροπή 
οφείλει σε κάθε περίπτωση να διατυπώσει στα πρακτικά 
τη γνώμη της για την αιτία της ύπαρξης πλεοναζόντων φα¬ 
κέλων. 

5. Μετά την αρίθμηση των φακέλων ο Πρόεδρος της 
Επιτροπής αποσφραγίζει κάθε φάκελο ξεχωριστά και 
αφού εξακριβώσει το έγκυρο του ψηφοδελτίου που περιέ¬ 
χει και το οποίο επιδεικνύεται σε όποιον από τους παρι- 
σταμένους (μέλη της Εφορευτικής Επιτροπής, υποψη¬ 
φίους ή αντιπροσώπους τους) το ζητήσει, διαβάζει μεγα¬ 
λοφώνως την ονομασία του συνδυασμού, καθώς και τα 
ονοματεπώνυμα των υποψηφίων που φέρουν σταυρό 
προτίμησης ή το ονοματεπώνυμο του μεμονωμένου υπο¬ 
ψηφίου που τυχόν έλαβε ψήφο προτίμησης. Κάθε έγκυρο 

ψηφοδέλτιο αριθμείται και μονογράφεται από τον Πρόε¬ 
δρο της Εφορευτικής Επιτροπής. Αφού προσδιορισθούν 
τα έγκυρα ψηφοδέλτια γίνεται η καταμέτρηση των ψήφων 
που δόθηκαν υπέρ κάθε συνδυασμού ή μεμονωμένα υπο¬ 
ψηφίου και το σταυρό προτίμησης υπέρ κάθε υποψηφίου 
συνδυασμού. 

6 . Ενστάσεις που αφορούν την διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται πριν από το πέρας της διαλογής. 

7. Μετά τον τερματισμό της διαλογής η Εφορευτική 
Επιτροπή καταχωρίζει στο βιβλίο των πρακτικών της εκλο¬ 
γής την ώρα του πέρατος της διαλογής, τον ολικά αριθμό 
των εκλογέων, τον ολικό αριθμό των εκλογέων που ψήφι¬ 
σαν. τον ολικό αριθμό των άκυρων ψηφοδελτίων, τον 
αριθμό των ψηφοδελτίων που προσβλήθηκαν ως άκυρα 
αλλά κηρύχθηκαν έγκυρα τον αριθμό των εγκύρων ψηφο¬ 
δελτίων που έλαβε κάθε μεμονωμένος υποψήφιος καθώς 
και κάθε συνδυασμός στο σύνολό του και κατά υποψήφιο, 
περιλαμβανομένων και αυτών της προηγούμενης περί¬ 
πτωσης και κάθε άλλο χρήσιμο στοιχείο. Το βιβλίο πρακτι¬ 
κών της εκλογής υπογράφεται από τα μέλη της Εφορευτι¬ 
κής Επιτροπής και τους παρόντες μεμονωμένους υποψη¬ 
φίους ή εκπροσώπους των συνδυασμών ή τους αντιπρο¬ 
σώπους τους ή τους αναπληρωτές τους. 

Αρθρο 15 

Ανάδειξη - Ανακήρυξη εκπροσώπων 

1. Μετά τον τερματισμό της διαλογής των ψηφοδελ¬ 
τίων, η Εφορευτική Επιτροπή προβαίνει στην ανάδειξη 
των εκπροσώπων των υπαλλήλων στα Υπηρεσιακά Συμ¬ 
βούλια μεταθέσεων σύμφωνα με τη διαδικασία των επο¬ 
μένων παραγράφων. 

2. Ως εκλογικό μέτρο για την κατανομή του αριθμού των 
εκπροσώπων μεταξύ των συνδυασμών και των μεμονωμέ¬ 
νων υποψηφίων λαμβάνεται το ακέραιο μέρος του πηλί¬ 
κου που προκύπτει από τη διαίρεση του συνόλου των 
εγκύρων ψηφοδελτίων με το αριθμό των εκπροσώπων 
που εκλέγονται (δύο). 

3. Συνδυασμός που συγκεντρώνει αριθμό ψηφοδελτίων 
ίσο ή μεγαλύτερο του εκλογικού μέτρου, εκλέγει έναν εκ¬ 
πρόσωπο. Μεμονωμένος υποψήφιος που έλαβε αριθμό 
ψήφων ίσο ή μεγαλύτερο του εκλογικού μέτρου εκλέγεται 
εκπρόσωπος. 

4. Αν ο αριθμός των εκπροσώπων δεν καλύπτεται σύμ¬ 
φωνα με τη διαδικασία της προηγούμενης παραγράφου, ο 
δεύτερος εκπρόσωπος αναδεικνύεται από το συνδυασμό 
ή το μεμονωμένο υποψήφιο που έλαβε τους περισσότε¬ 
ρους ψήφους αφού συγκριθεί το υπόλοιπο των ψήφων 
του συνδυασμού, που εξέλεξε ήδη έναν εκπρόσωπο με 
τον αρχικό αριθμό ψήφων των υπολοίπων συνδυασμών ή 
μεμονωμένων υποψηφίων. 

5. Αν κάποιος συνδυασμός ή μεμονωμένος υποψήφιος 
δεν συμπληρώνει το εκλογικό μέτρο ο αριθμός των εκπρο¬ 
σώπων κατανέμεται μεταξύ των συνδυασμών ή των μεμο¬ 
νωμένων που έλαβαν τις περισσότερες ψήφους. Σε περί¬ 
πτωση ιοοψηφίας μεταξύ τους η κατανομή των εκπροσώ¬ 
πων γίνεται με κλήρωση που διενεργεί η Εφορευτική Επι¬ 
τροπή. 

6 . Ως τακτικά μέλη των Υπηρεσιακών Συμβουλίων ανα- 
δεικνύονται κατά την διαδικασία, των προηγουμένων πα¬ 
ραγράφων, ο μεμονωμένος ή μεμονωμένοι υποψήφιοι που 
εξελέγησαν ως εκπρόσωποι ή από κάθε συνδυασμό ο 
υποψήφιος ή ο υποψήφιοι που συγκέντρωσαν του περισ¬ 


σότερους σταυρούς προτίμησης. Σε περίπτωση ισοψη- 
φίας διενεργείται κλήρωση από την Εφορευτική Επι¬ 
τροπή. Οι υπόλοιποι υποψήφιοι του συνδυασμού θεωρού¬ 
νται αναπληρωματικοί των εκλεγέντων κατά την σειρά των 
ψήφων που έχουν συγκεντρώσει. 

7. Για να καταστεί δυνατή η αναπλήρωση μεμονωμένου 
υποψήφιου ο οποίος έχει εκλεγεί εκπρόσωπος η Εφορευ¬ 
τική Επιτροπή καταρτίζει κατάσταση στην οποία περιλαμ¬ 
βάνονται οι υποψήφιοι, ανεξαρτήτως συνδυασμού, οι 
οποίοι δεν έχουν εκλεγεί τακτικά μέλη ή δεν φέρονται ως 
αναπληρωτές τακτικών μελών. Αναπληρωτής του μεμο¬ 
νωμένου υποψηφίου είναι ο υποψήφιος ο οποίος βάση 
των ανωτέρω πίνακα συγκεντρώνει το μεγαλύτερο αριθμό 
σταυρών ή ψήφων προτίμησης. 

8 . Η ανακήρυξη των τακτικών και αναπληρωματικών αι¬ 
ρετών μελών των Υπηρεσιακών Συμβουλίων γίνεται δημό¬ 
σια από την Εφορευτική Επιτροπή. 

9. Αν αιρετό μέλος του Υπηρεσιακού Συμβουλίου παυ¬ 
σει μετά την ανακήρυξή του να έχει την υπαλληλική ιδιό¬ 
τητα τακτικό μέλος καθίσταται το αναπληρωματικό και ως 
αναπληρωματικό μέλος ορίζεται ο επόμενος κατά τη 
σειρά ψήφων του συνδυασμού από τον οποίο είχε αναδει- 
χθεί. Για την αναπλήρωση αιρετού μέλους, το οποίο ήταν 
μεμονωμένος υποψήφιος ισχύουν τσ οριζόμενα στην παρ. 
7 του παρόντος άρθρου. 

Αρθρο 16 

Γνωστοποίηση αποτελεσμάτων. Παράδοση στοιχείων 

1. Η Εφορευτική Επιτροπή αμέσως μετά τον τερματισμό 
των ενεργειών του προηγούμενου άρθρου γνωστοποιεί με 
έγγραφο του Προέδρου της το αποτέλεσμα της ψηφοφο¬ 
ρίας στην Διεύθυνση Προσωπικού του Αρχηγείου Πυρο¬ 
σβεστικού Σώματος και παραδίδει για φύλαξη το πρωτό¬ 
κολλο ψηφοφορίας, το βιβλίο πρακτικών και όσα άλλα 
εκλογικά έγγραφα υπάρχουν, καθώς και τα ψηφοδέλτια 
τακτοποιημένα κατά τη σειρά που αριθμήθηκαν. Για την 
παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από τον 
διορισμό των αιρετών μελών στα Υπηρεσιακά Συμβούλια 
και ύστερα καταστρέφονται αφού συνταχθεί σχετικό πρα¬ 
κτικό. Σε περίπτωση εκκρεμοδικίας φυλάσσονται μέχρι 
την έκδοση οριστικής απόφασης και πάντως όχι πέρα από 
λήξη της θητείας των αιρετών μελών του Υπηρεσιακού 
Συμβουλίου. 

Αρθρο 17 

Επανάληψη ψηφοφορίας 

Αν ακυρωθεί η εκλογή των αιρετών μελών κάποιου Υπη¬ 
ρεσιακού Συμβουλίου και διαταχθεΐ η επανάληψη της ψη¬ 
φοφορίας, η ψηφοφορία επαναλαμβάνεται ολικώς ή μερι¬ 
κώς με βάση τις καταστάσεις εκλογέων που χρησιμοποιή¬ 
θηκαν κατά την αρχική ψηφοφορία. Πρόταση και ανακή¬ 
ρυξη νέων υποψηφίων μεμονωμένων ή συνδυασμών δεν 
επιτρέπεται. 

Αρθρο 18 

Μεταβατική Διάταξη 

1. Κατά την πρώτη εφαρμογή της παρούσας απόφασης 
η προκήρυξη των εκλογών εκδίδεται μέσα στο Φεβρουά¬ 
ριο 1995, η υποβολή υποψηφιοτήτων από 15 έως 25 Φε¬ 
βρουάριου 1995, η ανακήρυξη των υποψηφίων μέχρι 26 
Φεβρουάριου 1995, η τοιχοκόλληση των πινάκων των 
υποψηφίων μέχρι 6 Μαρτίου 1995, η περιέλευση των εν- 

στάσεων κατά την υποψηφίων στην Εφορευτική Επιτροπή 
μέχρι 15 Μαρτίου 1995, η οριστικοποίηση του πίνακα 
υποψηφίων μέχρι 16 Μαρτίου 1995, η συγκράτηση των 
Εφορευτικών Επιτροπών μέχρι την 1η Μαρτίου 1995, η 
εκτύπωση και προώθηση των ψηφοδελτίων μέχρι 19 Μαρ¬ 
τίου 1995, η περιέλευση σε όλες τις Υπηρεσίες των Ψη¬ 
φοδελτίων και φακέλων μέχρι 31 Μαρτίου 1995 και η πα¬ 
ραλαβή του εκλογικού υλικού από τους Διοικητές ή προϊ¬ 
σταμένους των Υπηρεσιών γιο τη διεξαγωγή της ψηφοφο¬ 


ρίας με αλληλογραφία μέχρι 31 Μαρτίου 1995. 

2. Η ημερομηνία της ψηφοφορίας ορίζεται μεταξύ 8ης 
Απριλίου και της 29ης Απριλίου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1995 

Ο Αρχηγός 

ΒΑΣΙΛΕΙΟΣ ΚΑΡΑΔΗΜΑΣ 

